cyanic-selkie/wikianc huggingface dataset:
Стар Манастир (Дамјан)
Сурим Врчва  — археолошко наоѓалиште во радовишкото село Дамјан. Наоѓалиштето претставува утврдена рударска населба од железно време и од доцноримско време. Лежи на падините од ридот кој на север се спушта до коритото на Тополничка Река. На источниот крај минува полскиот пат за селото Дамјан, а на западниот се коповите и објектите на рудникот „Дамјан“. Се работи за мало плато, вештачки зарамнето, со извонреден поглед кон влезот во Радовишко Поле од клисурата Пилав Тепе, на кое се гледаат остатоци од бедем на мала населба - кастел, со простор од околу 60 × 40 м. На површината има фрагменти од доцноримска керамика, питоси и тегули, а на падините се среќаваат фрагменти од керамика од железно време, по фактурата слична на керамиката од [[Криви Дол во Радање (Штип). При увидот во 1987 година е пронајдено дека од притисокот на тежината од јаловината, нафрлена од рударските копови, настанало лизгање на теренот кое на населбата нанело катастрофални оштетувања. Поточно, челниот бедем е прекинат на неколку места и е поместен од вертикалната и хоризонталната оска речиси по целата должина. На средината и на јужниот ќош, надворешното лице на бедемот е оголено во висина и до 2 м, така што сосема добро се гледа начинот на ѕидањето, изведено од делкани блокови, кршен камен и варов малтер. Постои опасност населбата да биде уништена во најблиско време.
Теореми на Клифорд
Клифордовите теореми, именувани по англискиот геометар Вилијам Кингдон Клифорд се низа од геометриски теореми кои се однесуваат на пресеци на кружници.
Тврдење
Првата теорема се однесува на произволни четири кружници кои минуваат низ заедничка точка M, или инаку се во општа положба, што значи дека има шест дополнителни точки во кои се сечат по две од четирите кружници и дека меѓу овие шест точки нема три кои се колинеарни. Секои три од овие четири кружници имаат меѓу нив три вкрстувачки точки, и (од претпоставката за неколинеарност) постои кружница која минува низ овие три пресечни точки. Заклучокот е дека, како првата група од четири кружници, така и втората група од четири кружници дефинирани на овој начин, сите минуваат низ една точка P (која во општ случај не мора да е иста со точката M).
Втората теорема разгледува пет кружници во општа положба кои минуваат низ една точка M. Секое подмножество од четири кружници дефинира нова точка P според првата теорема. Тогаш сите овие пет точки лежат на една кружница B.
Низата од теореми може да се продолжи индуктивно до бесконечност.
Јасен (Дамјан)
Јасен — археолошко наоѓалиште во радовишкото село Дамјан. Наоѓалиштето претставува населба од доцен среден век. На околу 7-8 км северозападно од селото, на десната страна од патот Радовиш - Штип, во непосредната близина на задружната штала се гледаат грамади од градежен материјал и фрагменти од керамички садови.
Менип
Менип од Гадара (грчки: Μένιππος ὁ Γαδαρεύς, 3 век п.н.е.) - старогрчки сатиричар и философ.
Животопис
Менип бил по потекло од Сирија.
Творештво
Менип бил припадник на киничката школа. По неговиот пример, Варон ги напишал своите Satirae Manippeae, а исто така од него се инспирирал и Лукијан од Самосата.
Алфред Хичкок
Алфред Џозеф Хичкок (Sir Alfred Joseph Hitchcock; Лентонстаун, 13 август 1899 — Лос Анџелес, 29 април 1980) — британски филмски режисер познат по жанрот „трилер“.
Творештво
Под влијание на експресионизмот од Германија, Хичкок започнал да режира во Англија, а од 1939 година работел во САД. Неговиот прв филм е „Бројот 13“ (Number 13), кој останал недовршен, а последниот филм „Семејна завера“ го снимил во 1976 година. Тој е еден од најпознатите и најпопуларните режисери на сите времиња. Неговите иновации и визии влијаеле врз голем број режисери, продуценти и глумци. Хичкок снимила вкупно 67 филмови од кои најпознати се: „Психо“, „Вртоглавица“, „Птици“, „Ребека“, „Озлогласената“, „Човекот кој знаеше премногу“, итн. Во 1995 година, во анкетата на повеќе филмски критичари, Хичкок бил прогласен за најдобриот режисер на 20. век, а во 2005 година била прогласен за најдобар режисер на сите времиња. Наспроти тоа, тој никогаш не ја добил наградата „Оскар“, ниту за животно дело, а само пет негови филмови биле номинирани за оваа награда.
Канли Чаир (Дамјан)
Канли Чаир или Бојковци  — археолошко наоѓалиште во радовишкото село Дамјан. Наоѓалиштето претставува населба од неолитско време. Се наоѓа северозападно од селото, во долината на реката Тополница, опкружена со рудните масиви на Дамјан и Бучим. Се работи за поголем простор сместен помеѓу магистралниот пат Штип - Радовиш - Струмица и десниот брег на реката, кој со мал дел навлегува и во атарот на селото Бучим. Во 1987 и 1988 година Музеј на Македонија извршил заштитни ископувања со кои е пронајдена повеќеслојна неолитска населба со остатоци од три хоризонти на живеење. Според типолошките одлики на археолошките наоди, првите два хоризонта се од времето на раниот и средниот неолити - припаѓаат на културната група Амзабегово-Вршник. Третиот хоризонт претставува нова културна појава што тесно се врзува за доцниот неолит, и тоа за културната група Ангелци-Зелениково II. Наодите се чуваат во Музејот на Македонија во Скопје.
Елиј Донат
Елиј Донат (латински: Aelius Donatus)- римски граматичар од 4. век, познат по своите коментари на Теренциј.
Тибериј Донат
Тибериј Клавдиј Донат (латински: Tiberius Claudius Donatus)- римски граматичар од 4. век, познат по своите коментари на Вергилиј.
Алд Мануциј
Алд Мануциј (латински: Aldus Pius Manutius, 1449/1452 - 6 февруари 1515)- италијански хуманист и издавач на антички класични дела. Неговите изданија биле познати како Aldine.
Грамади (Дамјан)
Јасен  — археолошко наоѓалиште во радовишкото село Дамјан. Наоѓалиштето претставува населба од доцната антика и од среден век. На околу 500 м североисточно од селото се среќаваат фрагменти од населбинска керамика, питоси и посебно згура од топено железо. На североисточниот крај на теренот има тумул. Можеби се работи за остатоци од викус.
Поликрат (софист)
Поликрат (околу 440 п.н.е. - околу 370 п.н.е.) - старогрчки софист и оратор од Атина, најголемиот конкурент на Исократ во ораторската вештина.
Бранко Вретоски
Бранко Лазаров Вретоски (4 февруари 1925 во Велгошти, Охридско — 12 април 1945 во Товарник, Хрватска) македонски партизан, учесник во НОБ.
Животопис
Бранко Лазаров Вретоски е роден на 4 февруари 1925 во селото Велгошти. Се занимавал со земјоделие. Кон НОБ се приклучил доброволно на 16 август 1944 година. Во составот на Првата македонска бригада, 2 чета, 3 баталјон, учествува на Сремскиот фронт и загинува на позицијата кај Товарник на 12 април 1945 година.
Бранко Стојаноски
Бранко Новев Стојаноски (4 август 1921 во Рамне, Охридско —16 ноември 1944 во Зајас, Кичевско) македонски партизан, учесник во НОБ.
Животопис
Бранко Новев Стојаноски е роден на 4 август 1921 година во селото Рамне. Се занимавал со земјоделие. Кон НОБ доброволно влегол на 3 септември 1944 година. Загинал како борец на Првата македонска ударна бригада во борбите со балистите кај селото Зајас на 16 ноември 1944 година.
Преслап (Смиланци)
Преслап или Чуј Петел— археолошко наоѓалиште во радовишкото село Смиланци. Наоѓалиштето претставува средновековна населба. На 3 км јужно од селото се среќаваат остатоци од населбинска керамика и грамади од кршен камен.
Пред дождот (албум)
Пред дождот (Before the rain — вториот студиски албум на македонската група Анастасија. Албумот бил издаден во 1994 година од страна на PolyGram, за потребите на истоимениот филм на Милчо Манчевски.
Ѓорче Папазоски
Ѓорче Димитров Папазоски (23 август 1926 во Пештани, Охридско — 14 април 1945 во Стризивојна, Хрватска) македонски партизан, учесник во НОБ.
Животопис
Ѓорги Димитров Папазоски е роден на 23 август 1926 година во селото Пештани. Се занимавал со рибарство. Кон НОБ се приклучил доброволно на 29 август 1944 година. Во составот на Првата македонска ударна бригада 1 чета, 3 баталјон, учествува на Сремскиот фронт и загинува на позицијата кај Стризивојна на 14 април 1945 година.
Рут Хендлер
Рут Маријана Хендлер ( моминско Моско ; 4 ноември 1916 - 27 април 2002 година) била американска деловна бизнижена и пронаоѓач. Најпозната по измислувањето на куклата Барби во 1959 година, таа служела како прв претседател на производителот на играчки Mattel, Inc., кој го основала со нејзиниот сопруг во јануари 1945 година до 1974 година кога Handlers биле принудени да дадат оставка од Mattel, а во 1978 г. Рут Хендлер била осудена за лажно известување до Комисијата за хартии од вредност.
Потекло
Додека Рут продолжила со својата работа во Парамаунт, Елиот се испробал во хоби изработка на мебел. Со успешната употреба на нејзиниот сопруг на две нови пластики (Лусит и плексиглас) во изработката на различни парчиња мебел, Рут го видла потенцијалот за претприемачки потфат. Со него како мозок зад дизајнот и неа како продажна сила, двајцата го создадле Mattel, комбинирајќи го првото име на Елиот со она на нивниот новооткриен партнер, Харолд „Мет“ Матсон. По сувата магија во индустријата за производство на мебел, Хендлерс започнале работа како производителот на пластични играчки за време на Втората светска војна. Со нивниот новооткриен успех, Рут и Елиот верувале дека Мател има потенцијал да се движи во друга насока.
Барби
Две приказни често се наведуваат како инспирација на Хендлер за куклата Барби. Првиот детал е за патувањето во Европа со нејзиниот сопруг и децата, за време на кое таа видела кукла што личела на жена (што било многу различно од типичните кукли за бебиња што многу девојчиња ги поседувале во тоа време). Другата зборува за единствен момент, во кој Рут била сведок на нејзината ќерка Барбара како си игра со хартиени кукли во нивниот дом. Потоа, Хендлер сакала да создаде пореална, 3Д играчка која го претставувала она што овие девојки „сакаа да бидат“. Иако временската рамка на/вистината зад овие приказни никогаш не била целосно потврдена, Рут го поттикнала Мател да го објави она што требало да биде познато како куклата Барби (наречена по нејзината ќерка Барбара).
Премиерно на Американскиот саем за играчки во Њујорк на 9 март 1959 година, Барби била моментален успех. Девојките барале куклата, а Мател продаде 351.000 кукли во првата година. Рут дури преговарала за договор куклите да се рекламираат како единствени спонзори на клубот Мики Маус, а Барби била првата играчка која успешно се рекламира директно на децата. Набргу потоа, тие додале момче за Барби по име Кен, по синот на Handlers, и многу други ликови кои ќе го комплетираат светот на Барби. Додека Барби се соочувала со својот дел од контроверзии во текот на годините, што имало врска со сè, од „сомнителната интелигенција“ на куклата и фигурата на песочен часовник до воведувањето на куклата Кен во 1960-тите како нејзин дечко, привлечноста на Барби ретко избледувала, а денес, Mattel има продадено над 1 милијарда кукли, сите со низа личности од астронаут до бизнисменка до волонтер на УНИЦЕФ и пошироко. Покрај успехот на своите кукли, Барби станала корпорација, опфаќајќи серија филмови, ТВ емисии, видео игри, соработки со познати личности и во суштина наоѓа успех во речиси секој облик на медиуми.
Подоцнежни години
На Хендлер и бил дијагностициран рак на дојка во 1970 година. За да се бори против ова, таа имала модифицирана радикална мастектомија, која често се користела во тоа време за борба против болеста. Поради тешкотиите да најде добра протеза за гради, Хендлер решила да си направи своја. Со помош на новиот деловен партнер Пејтон Меси, и под нејзината нова компанија Рутон Корп., Хендлер произвела пореална верзија на женски гради, наречена „Nearly Me“. Овој изум станал доста популарен, а тогашната прва дама Бети Форд била лично опремена со таков.
По успехот на Рутон Корп. и неколку истраги за производство на лажни финансиски извештаи, Хендлер поднела оставка од Мател во 1974 година. Истрагите продолжиле по нејзината оставка, а во 1978 година, Хендлер била обвинета за измама и лажно известување до Комисијата за хартии од вредност на САД. Таа се изјаснила дека не се противи, и била казнета со 57.000 американски долари и осудена на 2.500 часа општествено корисна работа. Таа ја обвинила нејзината болест што ја направила „нефокусирана“ на нејзиниот бизнис.
Хендлер починала во Калифорнија од компликации на операција за рак на дебелото црево на 27 април 2002 година, на возраст од 85 години. Нејзиниот сопруг Елиот починал девет години подоцна на 95-годишна возраст.
Наводи
<references group="" responsive="1">
Насте Бакулески
Насте Томев Бакулески (25 март 1923 во Пештани, Охридско — 9 јуни 1945 во Загреб, Хрватска) македонски партизан, учесник во НОБ.
Животопис
Насте Томев Бакулески е роден на 25 март 1923 година во селото Пештани. Се занимавал со рибарство. Кон НОБ се приклучил доброволно на 29 август 1944 година. Како борец на Првата македонска ударна бригада, 1 чета, 2 баталјон учествува на Сремскиот фронт. Тешко Ранет во борбите кај Станишиќ се лекува и умира во воената болница во Загреб, на 9 јуни 1945 година.
Саримеше (Тополница)
Саримеше — археолошко наоѓалиште во радовишкото село Тополница. Наоѓалиштето претставува тумул од железното време. На 1.5 км југоисточно од селото на зарамнето плато се наоѓа тумул со пречник во основата од 5 м и височина од 1 метар.
Никола Џалески
Никола Пандев Џалески (28 септември 1923 во Пештани, Охридско — 31 декември 1946 во Загреб, Хрватска) македонски партизан, учесник во НОБ.
Животопис
Никола Пандев Џалески е роден на 28 септември 1923 година во селото Пештани. Бил Овчар. Кон НОБ се приклучил доброволно на 2 февруари 1945 година. Како борец на Првата македонска ударна бригада учествува на Сремскиот фронт, каде што е ранет. Умира во воената болница во Загреб од добиените рани на 31 декември 1946 година.
Големокорапско Езеро
Големо Корабското Езеро е природно ледничко езеро на планината Кораб, под самиот врв Голем Кораб, во Македонија. Поточно, тоа се наоѓа непосредно на источното подножје под врвот Голем Кораб во најнепосредна  близина  на  водоразделот помеѓу  реката  Радика  и  реката  Прој  Радомирс  во  Албанија. Сместено на најголема надморска височина 2,470 м , со што тоа е и највисокото езеро и водна површина во Македонија. Зафаќа површина од 800 м2 и има длабочина  од само 20 см. Неговата длабочина на пролет при висок водостој изнесува 15‐20 см. Езерото се храни со вода од врнежите и топење на снежниците. На североисточниот крај езерото има истека од која потекува главниот изворишен речен ракавец на Длабока Река. Именувањето на езерото како Големокорапско е според неговата местоположба во непосредната близина на врвот Голем Кораб, а не поради одликите на големината, според што тоа е помало од блиското Малокорапско Езеро.
Пере Кикески
Пере Томев Кикески (15 април 1925 во Пештани, Охридско — јуни 1945 во Белград, Србија) македонски партизан, учесник во НОБ.
Животопис
Пере Томев Кикески е роден на 15 април 1925 година во селото Пештани. Бил општ работник. Кон НОБ се приклучил доброволно есента 1944 година. Како борец на Првата македонска ударна бригада учествува на Сремскиот фронт, каде што е ранет. Од здобиените рани се лекува и умира во јуни 1945, во воената болница во Белград.
Стеван Иљоски
Стеван Климев Иљоски (23 мај 1924 во Пештани, Охридско — 15 април 1945 во Врпоље, Хрватска) македонски партизан, учесник во НОБ.
Животопис
Стеван Климев Иљоски е роден на 23 мај 1924 година во селото Пештани. Се занимавал со рибарство. Кон НОБ доброволно се приклучил на 29 август 1944 година. Во составот на Првата македонска ударна бригада учествува на Сремскиот фронт и како водник на вод загинува на позицијата кај Врпоље, на 15 април 1945 година.
Калово (појаснување)
Калово може да се однесува на некое од следниве места:
Елизабет Тибл
Елизабет Тибл или Елизабет Тибл (, 8 март 1757 година - по 1784 година) била француска авијатичарка која била првата жена што летала во неврзан балон со топол воздух. Била родена во Лион на 8 март 1757 година. На 4 јуни 1784 година, осум месеци по првиот лет со балон со екипаж, Тибл полетала со г. Флерант на балон со топол воздух наречен Ла Густав во чест на посетата на шведскиот крал Густав III на Лион.
Балонирање
Господинот Флеран првично планирал да лета со балонот со грофот Жан-Батист де Лоренсин, но грофот и го дал своето место на Густав на Елизабет Тибл.
Кога балонот го напуштил теренот, Тибл, била облечен како римската божица Минерва, и заедно со Флоран отпеале два дуети од славната опера на Монсињи, La Belle Arsène, во тоа време. Летот траел 45 минути, поминал четири километри и достигнал проценета висина од 1.500 метри. За тоа сведочел шведскиот крал Густав III во чија чест бил именуван балонот. За време на трнливото слетување, Тибл го ишчашила глуждот додека кошот удрил во земјата. Флерент сметал дека е Тибл заслужна за успехот на летот и затоа што ја хранела пожарната кутија на балонот на патот и поради тоа што ја покажала својата извонредна храброст.
Приватен живот
Малку се знае за Мадам Тибл; таа е опишана како напуштена сопруга ( épouse délaissée ) на трговец од Лион. Ниту еден запис за неа не опстојува како професионална оперска пејачка. Таа починала во одреден момент помеѓу завршувањето на нејзиниот лет со балон на топол воздух и 1800 година.
Романтичарска поезија
Романтичарска поезија е поезија од периодот на романтизмот, уметничко, литературно, музичко и интелектуално движење, кое потекнува од Европа кон крајот на 18 век. Вклучува реакција против преовладувачките просветителски идеи од 18 век, и трае приближно од 1800 до 1850 година.
Малокорапско Езеро
Мало Корабското Езеро (познато и како Езеро Мал Кораб) е природно ледничко езеро на планината Кораб, под самиот врв Мал Кораб, во Македонија. Езерото  Мал Кораб или Малокорапското Езеро се  наоѓа  под  врвот  Мал  Кораб,  во  изворишниот  дел  на  Длабока  Река,  на надморска  височина  од  2,310  метри. Површината  на  езерото  изнесува  1,374 м2 ,  а  неговата максимална длабочина околу 35 см. Поточно, тоа се наоѓа непосредно на пространото зарамнето источното подножје под врвовите Мал Кораб и Малкорапска Стена, однсно сместено е во пределот помеѓу месностите Езеро и Бруштла, на североисток од врвот Мал Кораб, непосредно на југозапад од високопланинскиот превој Мала Корапска Врата и високо на запад над долината на Длабока Река. Езерото се храни со вода од врнежите и топење на снежниците и нема истека на вода од своето кориот. Именувањето на езерото како Малокорапско е според неговата местоположба во непосредната близина на врвот Мал Кораб, а не поради одликите на големината, според што тоа е поголемо од блиското Големокорапско Езеро.
Хелена Рубинштајн
Хелена Рубинштајн (родена Чаја Рубинштајн ; 25 декември 1870 – 1 април 1965 година) била полска и американска деловна жена, колекционер на уметнички дела и филантроп. Како козметички претприемач, таа била основач и епоним на козметичката компанија Helena Rubinstein Incorporated, што ја направило една од најбогатите жени во светот.
Преселба во Австралија
Откако одбила договорен брак, Рубинштајн емигрирала од Полска во Австралија во 1896 година, без пари и мало познавање на англиски. Нејзината стилска облека и млечниот тен сепак не поминале незабележано меѓу градските дами и набрзо нашла ентузијастички купувачи за теглите со крема за убавина во нејзиниот багаж. Таа забележала маркет каде што почнала да си прави свои производи. Клучната состојка на кремот, ланолинот, бил веднаш при рака.
Колерин, во регионот Западна Викторија, каде што нејзиниот вујко бил продавач, можеби било „грозно место“, но било дом на околу 75 милиони овци кои лачат изобилство на ланолин. Овие овци биле богатство на нацијата и огромните толпи мерино во Западниот округ ја произведувале најдобрата волна во земјата. За да го прикрие лутиот мирис на ланолинот, Рубинштајн експериментирала со лаванда, борова кора и вода лилјани.
Рубинштајн се скарала со нејзиниот вујко, но по престојот како гувернанта почнала да служи како келнерка во чајџилниците во Зимската градина во Мелбурн. Таму, таа нашла обожавател подготвен да собере средства за да го лансира нејзиниот Crème Valaze, наводно вклучувајќи билки увезени „од Карпатите “. Чинел десет пени и се продавал за шест шилинзи. Позната на своите клиенти само како Хелена, Рубинштајн наскоро можела да си дозволи да отвори салон во модерната улица Колинс, продавајќи гламур како наука на клиентите на кои кожата им била „дијагностицирана“ и „препишан“ соодветен третман.
Следен бил Сиднеј, а во рок од пет години, австралиските операции биле доволно профитабилни за да се финансира салонот за убавина Валазе во Лондон. Како таков, Рубинштајн формирала една од првите козметички компании во светот. Нејзиниот деловен потфат се покажал неизмерно успешен и подоцна во животот, таа го искористила своето огромно богатство за поддршка на добротворни институции во областа на образованието, уметноста и здравството.
Рубинштајн брзо ја проширила својата операција. Во 1908 година, нејзината сестра Ческа ја презела работата на продавницата во Мелбурн и со 100.000 долари, Рубинштајн се преселила во Лондон и го започнала она што требало да стане меѓународно претпријатие. (Жените во тоа време не можеле да добијат банкарски заеми, па парите биле нејзини. )
Брак и деца - Лондон и Париз
Рубинштајн организирала раскошни вечери и станала позната по апокрифните потсмевови, како на пример кога опиениот француски амбасадор изразил жестокост кон Едит Ситвел и нејзиниот брат Сашеверел : "Vos ancêtres ont brûlé Jeanne d'Arc!" Рубинштајн, која знаела малку француски, прашала гостин што рекол амбасадорот. „Тој рекол: „Вашите предци ја запалија Јована Орлеанка ““. Рубинштајн одговорил: „Па, некој мораше да го направи тоа“.
На друга свеченост, Марсел Пруст ја прашал каква шминка може да носи војвотка. Таа накратко го одбегнала бидејќи „мирисал на нафталин“. Рубинштајн подоцна се присетила: „Како можев да знам дека ќе стане познат?
Преселба во Соединетите Американски Држави
На почетокот на Првата светска војна, таа и Титус се преселиле во Њујорк, каде што отворила козметички салон во 1915 година, претходник на синџир низ целата земја. Хелена го отворила безграничниот американски пазар и вешто го искористила, и покрај сериозните конкуренти. Ова бил почеток на нејзиното злобно ривалство со друга значајна жена од козметичката индустрија, Елизабет Арден. И Рубинштајн и Арден, кои починале во рок од 18 месеци еден од друг, биле социјални алпинисти. И двете биле свесни за ефективниот маркетинг и луксузното пакување, привлечноста на козметичарите во уредни униформи, вредноста на одобрувањата на познатите личности, воочената вредност на преголемата цена и промоцијата на псевдонауката за нега на кожата. Ривалството со Арден траело цел живот. Рубинштајн изјавила за нејзината ривалка: „Со нејзиното пакување и мојот производ, можевме да владееме со светот“.
Од 1917 година, Рубинштајн се занимавала со производство и дистрибуција на големо на нејзините производи. „Денот на убавината“ во различните салони станал голем успех. Наводниот портрет на Рубинштајн во нејзината реклама бил од средовечен манекен со нееврејски изглед.
Во 1928 година, таа го продла американскиот бизнис на Леман Брадерс за 7,3 милиони долари (127 милиони долари во 2022 година). По почетокот на Големата депресија, таа ги откупила речиси безвредните акции за помалку од 1 милион долари и на крајот ја зголемила вредноста на компанијата на 100 милиони долари, основајќи салони и продажни места во речиси десетина американски градови. Оваа сага, и раната деловна кариера на Рубинштајн, биле предмет на неодамнешниот случај на бизнис школата на Харвард. Нејзината последователна бања на Петтата авенија 715 вклучувала ресторан, фитнес центар и килими од сликарот Џоан Миро. Таа му порачала на уметникот Салвадор Дали да дизајнира компактен прав, како и портрет на неа.
Развод и повторен брак
По нејзиниот развод, во 1938 година, Хелена лесно се омажила за принцот Арчил Гуриели-Тчконија (понекогаш се пишува Куриели-Тчконија; роден во Џорџија, 18 февруари 1895 година, починал во Њујорк на 21 ноември 1955 година), чие донекаде заматено матрилинеарно тврдење за грузиско благородништво бидејќи е роден како член на неименуваното благородно семејство Чконија од Гурија, привлекувајќи го амбициозниот млад човек да ја присвои вистинската титула на неговата баба, родена принцезата Гуриели.
Гуриели-Тчконија бил 23 години помлад од Рубинштајн. Желна за кралска титула, Рубинштајн жестоко го гонела згодниот маж, па ја именувала линијата за машка козметика по нејзиниот младешки ценет улов. Некои тврдат дека бракот бил маркетиншки трик, вклучително и тоа што Рубинштајн можела да се продаде како принцезата Хелена Гуриели.
Рубинштајн носела спакуван ручек на работа и била штедлив во многу работи, но купувала врвна модна облека и вредна ликовна уметност и мебел. Таа го основала павилјонот за современа уметност Хелена Рубинштајн во Тел Авив и во 1957 година ја основала стипендијата за патувачка уметност Хелена Рубинштајн во Австралија. Во 1953 година, таа ја основа филантропската фондација Хелена Рубинштајн за да обезбеди средства за организации специјализирани за здравство, медицински истражувања и рехабилитација, како и за Американско-Израелската културна фондација и стипендии за Израелците.
Во 1959 година, Рубинштајн ја претставувала американската козметичка индустрија на американската национална изложба во Москва.
Наречена „ Госпоѓа “ од нејзините вработени, таа избегнувала безделничења, продолжила да биде активна во корпорацијата во текот на целиот свој живот, дури и од нејзиниот болен кревет, и ја екипирала компанијата со нејзините роднини.
Смрт и наследство
Рубинштајн починала на 1 април 1965 година, од природна смрт и била погребан на гробиштата Маунт Оливет во Квинс. Дел од нејзиниот имот, вклучително африканска и ликовна уметност, мебел Лусит и обработен викторијански мебел тапациран во виолетова, бил продаден на аукција во 1966 година во галериите Парк-Бернет во Њујорк.
Една од бројните изреки на Рубинштајн била: „Нема грди жени, туку само мрзливи“. Научна студија за нејзините ексклузивни козметички салони и како тие ги заматиле и влијаеле на концептуалните граници во тоа време меѓу модата, уметничките галерии, домашниот ентериер и верзиите на модернизмот е истражена од Мари Џ. Клифорд ( Винтертур портфолио, том 38). Долгометражниот документарен филм „Правот и славата“ (2009) на Ен Керол Гросман и Арни Рајсман, го прикажува ривалството помеѓу Рубинштајн и Елизабет Арден.
Во својата книга „Грдата убавина“ Рут Брендон ја опиша нејзината методологија:"Таа била „првата само-направена жена милионерка, достигнување што го должи првенствено на тактот за публицитет. Таа знаеше како да се рекламира - користејќи „копирање на страв со малку бла-бла“ - и го воведе концептот на „проблематични“ типови на кожа. Таа, исто така, беше пионер во употребата на псевдонауката во маркетингот, носејќи лабораториски мантил во многу реклами, и покрај фактот што нејзиниот единствен тренинг беше двомесечна турнеја низ европските установи за нега на кожа. Таа знаеше како да манипулира со статусната вознемиреност на потрошувачите, исто така: ако производот на почетокот се поколеба, таа ќе ја зголеми цената за да ја подигне воочената вредност.“"Во 1973 година, компанијата Helena Rubinstein, Inc. била продадена на Colgate-Palmolive, и сега е во сопственост на L'Oréal. Преземањето на L'Oreal предизвикало голем број скандали бидејќи основачот на компанијата, Јуџин Шулер, бил ентузијастички соработник за време на војната, а како последица од неа, L'Oreal станал познат по тоа што вработува поранешни нацисти во бегство. Жак Корез, кој го дизајнирал преземањето, бил еден од нив: тој бил активен во експропријацијата на еврејскиот имот во Париз.
Наградата за портрет на Хелена Рубинштајн, позната и како „Награда за портрет на Хелена Рубинштајн“, била годишна награда од 300 фунти за портрет од австралиски уметник, доделена од Фондацијата Хелена Рубинштајн (распуштена 2011 година), а главно поставена на сцената на Клод Хочин. Галерија во Западна Австралија.
Наградите на L'Oréal-UNESCO за жени во науката се познати и како награди за жени во науката Хелена Рубинштајн.
Фондацијата Хелена Рубинштајн, која била основана во 1953 година, работела до 2011 година, на крајот дистрибуирајќи речиси 130 милиони долари во текот на шест децении, првенствено за образованието, уметноста и организациите со седиште во заедницата во Њујорк. Фондацијата била долгогодишен поддржувач на детско програмирање за филијалата на PBS во Њујорк, WNET.
Поддршка на уметноста
Еднократната награда Рубинштајн Мурал била доделена во 1958 година на Ерика МекГилкрист за нејзината работа на Женскиот колеџ, Универзитетот во Мелбурн, а стипендијата Хелена Рубинштајн била доделена на Френк Хоџкинсон во 1958 година и Чарлс Блекман во 1960 година.
Годишната награда за портрет на Хелена Рубинштајн од 300 фунти била доделена за дела од австралиски уметници. Добитници на награди биле Ромола Клифтон во 1960 година; Вилијам Боасеваин 1961 година; Маргарет Оли 1962 година; Владас Мескенас 1963; Џуди Касаб 1964 и 1965 година; Џек Карингтон Смит 1966.
Во популарната култура
Мјузиклот War Paint го драматизира нејзиното ривалство со конкурентката Елизабет Арден. По завршувањето на театарот Гудман во Чикаго, претставата била отворена на Бродвеј во театарот Недерландер на 6 април 2017 година, заработувајќи четири номинации за наградата Тони, вклучувајќи ја и најдобрата женска улога во главна улога за портретирањето на Рубинштајн од Пети ЛуПоне, како и за Кристин Еберсоле во истата категорија за нејзината улога на ривал, Арден.
Наводи
<references group="" responsive="0">
Метимирци
Метимирци — историско село на територијата на Општина Демир Хисар, денес во средишниот источен атар на с. Света.
Географија
Метимирци се наоѓало во областа Железник, на десниот брег на Црна Река, спроти селото Света, во место обраснато со лескова шума, наречено Леска, Широка Леска, Тумбица или Тумба Бакре.
Историја
Населението се иселило во Света, Кутретино и други блиски села. Од Метимирци во месноста постојат остатоци во облик на растурени камења. Познато е дека имало своја црква и селска слава.
Шакпана
Сакпата е божество кое потекнува од јорупската митологија во земјите од Заливот Бенин, но исто така и во Бразил и на Хаити. Тој е познат како бог на сипаници те, и поопшто на инфективните болести. Во Бенин и Того, вуду митологијата го прикажува и како божество на земјата Тој им донел лудило и болести на луѓето. Тој е страшен и една од најпопуларните фигури во вуду пантеонот.
Името
Со јорупско потекло, името Сакпата има неколку варијанти (на пример Сакпате ) и различни форми во зависност од контекстот, како што се Шанкпанан, Кпатаки, кои Фон ги превел како Сакпата што значи „основно, врховно ”. Имињата Шакпана, Шопона или Шопоно се користат во Нигерија.
Потеклото
Во студија објавена во 2013 година, била направена анализа во врска со историското потекло на Сакпата. Неговото присуство во Бенин е потврдено некаде од крајот на 17 век, односно уште пред она на Фа (1715). Сакпата, наводно, бил воведен за време на миграциско движење од Егба, село во Абеокута во Нигерија.
Верувања
Шакпана е бог на малите сипаници во јорупската митологија. Тој е инвалид и стар, често користејќи стап за да му помогне во одењето. Во југо - западна Нигерија, свештениците на Шакпана го наследувале имотот на лицата кои ќе умрат од сипаници, бидејќи ова се толкувало како божја казна.
Шакпана, кај народот Фон во Того и Бенин е бог на сипаниците и на лудилото. Тој е луд, лош и опасен. Како син на Јемаја, тој се смета за еден од оришите.
Чегел
Чегел (или Ченгел) — историско село на територијата на Општина Демир Хисар.
Географија
Селото веројатно се наоѓало покрај Црна Река, но неговата точна местоположба е непозната.
Историја
Во османлиските документи селото е посведочено како Ч’н’ги или Ч’г’а. Во 1468 г. се споменуваат следните жители: Владислав; вдовица, жена на Пројко; Стајо, брат на Владислав; Тода, вдовица, жена на Никола Хрељаник; Бело Стале. Имало 5 семејства, 2 вдовици и вкупно 33 жители.
Во 1568 г. во Чегел се попишани 38 жители. Понатаму селото не се споменува.
Безвучна двоуснена носна согласка
Безгласна двоуснена носна согласка е еден вид  согласка, што се користи на некои говорни јазици. Симболот во Меѓународната фонетска азбука што го претставува овој звук е, комбинација на писмото за изразената билабијална назална и дијакритична ознака на безгласност. Еквивалентниот симбол X-  е.
Влашци
Географија
Селото се наоѓало во областа Горни Железник, некаде меѓу Суво Поле и с. Велмевци.
Историја
Во 1468 г. селото било мулк (имот) на извесен Мурат. Заведени се жителите Никола, син на Мано; Радоја, син на Боѓол; поп Петре; Томко (или Думко), зет на Васил; Јован, син на Томко; Дујко, сиромав; Димитри Приезда; Миле, син на Стале; Радан, сиромав; Радослав, Србин; Раде, сиромав; Никола, син на Мануил; Крајо, брат на Добре; Миле, син на Бојко; Петко, син на Ѓорго; Божик, сиромав; Драгош Петко; Пејо, син на Драгош; Дујко, син на Черп; Добре, син на Преспанчанецот; Раде, син на Калуќер; вдовица Рада; Димитри, син на Тодор; Димитри, син на Мартин; Никола, син на Димитри; Музак, син на Черп; Велко, син на Черп; Стајко, говедар; Бојко, син на Драго; Пројо, син на Пејо; Миле, син на Черп, зет на Димче; Никола, син на Димитри. Броело 33 семејства, 1 вдовица, па вкупно 169 жители, кои таа година платиле 3.788 акчиња данок — 1.200 само ушур за лозје и 825 акчиња за испенџе. Плаќале за лен, свилена буба, свињи и улишта, бостан, свадбарина и нијабет.
Влашци спаѓало во средно развиените селски населби. За последен пат се споменува во 1568 г. како населено место со 192 жители.
Безлична реченица
Безлични се оние реченици кај кои прирокот не отвора место за подмет.
Дејствата или состојбите во овие реченици се без некаков вршител затоа што:
не сме во состојба да го именуваме вршителот (Грми.);
може да го именуваме, но не сакаме; се апстрахираме од вршителот давајќи му предност на дејството (Тука се работи деноноќно.);
вршителот е сигнализиран со кратка заменска форма (Му се спие.);
со безличниот глагол има, во неговото значење постои (Тука има многу непријатели.).
Во овие реченици глаголот (прирокот) може да се поврзува со другите реченични членови, на пример со предметот, но не и со подметот.
Фазен глагол
1. Фазни глаголи – оние што именуваат фаза, етапа од дејствието – почетна, продолжителна, завршна. Како на пр. глаголите: почна, започна, фати, зафати, продолжи, престана.
Безлична реченица
Видови 1. Безлични реченици со глаголски прирок.
Фазен глагол
На пр.: Тогаш Диме фати да зборува за случките од детството.
Безлична реченица
На пример:
Грми. Студи. Врне.
Ми студи.
б) Безлични реченици може да се образуваат и со глаголи кои може да се менуваат по лица.
Тука се јаде добро.
На таа тема не се зборува.
в) Глаголите може да ги поврземе и со кратка заменска форма.
на пример:
Не ми се зборува.
г) Безлични реченици, уште наречени и егзистенцијални, се образуваат и со глаголот има/нема.
Има вечера за сите.
2. Безлични реченици со глаголско-именски прирок.
Ништо не ми е!
Беше ноќ.
Сосема е разденето.
Така требало да биде.
Семјуел Тејлор Колриџ
Семјуел Тејлор Колриџ — англиски романтичарски поет, литературен критичар и теолог. Припаѓа на Езерскатсата школа. Неговата критичка работа, особено на Вилијам Шекспир, беше многу влијателна и тој помогна да се воведе германската идеалистичка филозофија во културата што зборува англиски. Колериџ измисли многу познати зборови и фрази, вклучително и суспендирање на неверување. Тој имаше големо влијание врз Ралф Валдо Емерсон и американскиот трансцендентализам.
Полска роза
Полска роза (латински јазик|Rosa arvensis) е листопадна грмушка од фамилијата на рози (Rosaceae). Гранките се долги, витки, покриени со тенка зелена кора и носат криви трнови. Листовите се непарно перасто сложени од 5-7 јајцевидни листови кои по териферијата се тестерасти и на опачината се прекриени со ситни влакна. Цветовите се поединечни или по неколку зберени во цвасти без мирис. Збирен плод е шипка со темноцрвена боја и е на долга дршка. Плодот е исполнен со многубројни ситни орашици.
Весна Чадиковска
Весна Чадиковска (родена 1980 г. ) — македонска атлетичарка специјализирана за натпревари во фрлање.
Повеќекратен македонски рекордер на различни натпревари.
Хуан Ернангомес
Хуан Алберто „Хуанчо“ Ернангомес (роден на 28 септември 1995 година) е шпански кошаркар, крилен центар или крило на Минесота Тимбервулфс и на шпанската репрезентација.
Животопис
Тој е син на поранешните кошаркари Гуљелмо Ернангомес Ередеро и Маргарита Гејер. Неговиот постар брат, Гуљелмо, исто така е кошаркар и во моментов игра за Шарлот Хорнетс во НБА. Тој има и помала сестра, Андреа, која исто така се занимава со кошарка.
Технички одлики
Стилот на игра на Ернангомес често бил споредуван со оној на два НБА играчи: сонародникот Виктор Клавер и Јонас Јеребко. Неговите најдобри квалитети се брзината, атлетизмот и играта во одбрана. Дуото, тој и неговиот брат, Гуљелмо, во Шпанија е често споредувано со шпанските НБА ѕвезди браќата Марк и Пау Гасол.
Естудијантес (2012–2016)
Во 2012, Ернангомес го потпишал својот прв професионален договор со екипата на Естудијантес и играл за нивниот втор тим до 2014, кога бил промовиран во главната екипа. Во сезоната 2015–2016, Ернангомес имал 9.7 бода и 5.7 скокови во 34 натпревари. Добрите игри довеле до тоа тој да биде прогласен за добитник на наградата Најдобар млад играч во АЦБ лигата.
Денвер Нагетс (2016–денес)
На 26 април 2016 година, Ернангамез бил прогласен во меѓународниот список на кандидати за ран влез на НБА Драфтот 2016. Тој потоа бил избран од Денвер Нагетс како 15-ти пик на драфтот.
Своето деби во НБА лигата со Нагетси го направил на отворањето од сезоната 2015-2016 против Њу Орлеанс Пеликанс, играјќи во последните секунди од натпреварот.
На 14 февруари 2017, Ернангомес постигнал највисоки во НБА кариерата 27 бода во изненадувачката победа на домашен терен со 132-110 над Голден Стејт Вориорс, водачите во Западната конференција и подоцнежни НБА шампиони. На 21 март 2017, тој постигнал 15 бода во натпреварот загубен во последната секунда против Хјустон Рокетс на гости со 125-124; во овој натпревар "Хуанчо" започнал како стартер на позицијата крило заменувајќи го повредениот Данило Галинари. Во својата руки сезона, Ернангомес одиграл 62 натпревари, 9 како стартер, со просек од 4.9 бода и 3 скокови.
На почетокот на следната сезона му била дијагностицирана мононуклеоза, поради што одиграл само 25 натпревари.
Репрезентативна кариера
Во 2013, Ернангомес играл за шпанската репрезентација под 18 години на Европското првенство за играчи под 18 години во Латвија. Потоа тој играл за репрезентацијата под 20 години во следните две години, и учествувал на Европското првенство за играчи под 20 години. Добрите игри на Ернангомес му донеле повик во сениорската репрезентација за време на подготовките за Европското првенство 2015.
Ернангомес за првпат бил избран да ја претставува Шпанија на некое големо натпреварување, за време на Европското првенство 2017. На турнирот тој имал просек од 8.4 бода, 5.9 скокови, 0.7 асистенции и 0.7 блокади за 19.7 минути по натпревар. Шпанија го завршила турнирот на третото место, освојувајќи го бронзениот медал.
Во 2019 година, Ернангомес ја претставувал Шпанија на Светското првенство 2019 во Кина. Тој имал просек од 10.5 бода, 5.4 скокови, 0.6 асистенции и 0.4 блокади за 23.1 минути по натпревар. Во финалето против Аргентина кое Шпанија го добила со убедливи 95-75, освојувајќи го вториот златен медал на Светските првенства во историјата, Хуан имал учинок од 11 бода, 5 скока, 1 асистенција и 1 блокада но предвреме го завршил натпреварот поради тоа што направил пет лични грешки во последната четвртина.
Тритонија
Тритонија (Flame Freesia) е цветница во семејството ириси со околу 28 вида. Тие природно најчесто се наоѓаат во Јужна Африка, а тесно се поврзани со родот Ixia.
Листовите се во форма на ладало. Цветовите се во жолта, портокалова или кафеава нијанса, мирисаат, и даваат многу силен мирис, особено ноќе.
Името потекнува од цвеќето Тритон од латинскиот збор кој значи "Ветроказ".
Изгревно Езеро
Изгревно Езеро — природно ледничко езеро на планината Кораб, во Македонија.
Местоположба
Поточно, тоа се наоѓа на источната македонска страна непосредно до главниот планински срт на протегање, сместено во цирк помеѓу врвот Боази на север и високопланинскиот превој Цигански Премин на југ, веднаш западно и непосредно над големиот цирк Ујт Калар, на јужното подножје под врвот Боази на надморска височина од 2318 метри. Езерото се наоѓа на координатите 41°44'54.4″ северна географска широчина и 20°31'15.7″ источна географска должина, на пределот помеѓу врвот Боази на север ивисокопланинскиот превој (седло) Цигански Премин на југ, на источната страна веднаш до самиот срт на територијата на Македонија.
Одлики
Обликот на езерото е издолжен, овален и заоблен со послабо наликување на крушовиден или јајцевиден изглед, со најголема должина на протегање во правец северозапад-југоисток и најголема широчина на протегање во правец југозапад-североисток, при што западниот езерски брег е речиси права линија, додека источниот брег е прилично заоблен, како и северниот и јужниот брег кои се со помала заобленост. Езерото има постојан водостој и неговата длабочина изнесува околу 1,5 метри. Водостојот е постојан и непроменлив преку целото лето и во најтоплите денови, а во зима тоа замрзнува и е затрупано со снег. Дното на езерото е земјено (тињесто) и делумно каменесто, поради што езерската вода се одликува со голема бистрина, а поради тревнатите брегови и околина, погледнато од подалеку езерската површина има темнозелена (смарагдна) боја. Езерото нема истека, а со вода се храни од врнежите и топење на снежниците, кои поради затвореноста и засенченоста на циркот во кој се наоѓа, од три страни југ,запад и север, снегот останува подолго заради што се топи подоцна и подолго време, хранејќи го со вода и давајќи му помалку променлив постојан водостој со помала колебливост. Според своите одлики, најверојатно потеклото на ова езеро е циркно, односно ерозивно-циркно или циркно-моренско, при што тоа е настанато во преиздлабениот дел на циркот каде што започнале да се движат планинските мразници.
Именување и изглед
Ова езеро се одликува со особена убавина и поради својата источна поставеност од сртот особено блеснува со оцртување на сонцето во езерските води при изгрејсонце, поради што може да се нарече Изгревно Езеро. Поради својата местоположба близу до превојот Цигански Проход, езерото многу поретко би можело да биде познато и како Циганско Езеро или пак Боази-Боашко Езеро поради близината до врвот Боази. Езерото се одликува со исклучително многу убава глетка како и целиот крајолик во непосредната околина и пространство исполнето со величествени остри врвови на Кораб (но и глетка на гребенот на Бистра во далечината), кои го опкружуваат Изгревно Езеро од север, запад и југ, при што циркот во кој се наоѓа има отвореност само кон исток и југоисток, давајќи му изглед на езерото и непосредната околина како на бисер во школка. Иако е тоа постојано природно езеро, поради многу тешката пристапност на пределот и големата оддалеченост, тоа не е обележано на ниту една од географските и топографски карти и е речиси целосно непознато и непроучено од науката, а исто така е и многу ретко посетувано од посетители - овчари и планинари.
Добромирово
Добромирово — историско село на територијата на Општина Демир Хисар, во западниот атар на с. Слепче.
Географија
Добромирово се наоѓало во областа Железник, во источните пазуви на Илиница (дел од Бигла), западно над селото Слепче и северно над Слепченскиот манастир. На ова место денес е манастирот Добромирово со црквата „Пресв. Богородица Балаклија“, наречена „Источен Петок“, која е обновена во 1970 година според старата црква на селото.
Историја
Селото постоело барем уште од средниот век, за што сведочи истоименото наоѓалиште на ова место со старата црква и некропола, возобновена во 1970 г. облик на денешниот манастир во 1970 г. Се смета дека местото е наречено по македонските владетели Добромир Хрс или Добромир Стрез, кои тука доаѓале на одмор.
Во османлиско време селото било тимар на извесен Азап, чии жители се занимавале претежно со сточарство и дрводелство. Во 1468 г. селото платило 1.035 акчиња данок, од кои 320 за пченица; 200 за ’рж и јачмен, како и за лен, свињи, ушур за лозје; за бостан, за воденици, за свадбарина и најмногу за испенџе — 381 акче.
Добромирово се споменува во 1468 г. со следниве жители: Мирче, син на Негослав; Леко, син на Пралог; Доно, син на Никола; поп Велјан; поп Димитри; Никола, син на поп; Василко, Јано син на Богдан; Драле; Бојо, син на Драле; Никола, син на Ѓурко; Томо, син на Губеро; Јован, сиромав; Степан, брат на Јован; Дико, син на Миладин; Синком син на Дабе; син на Којо Степан, брат на Бојо; Андреја, Арбанаш; Ѓуро, син на Андреја; Владе; Рајан, син на Владе; Братул, син на Владе; Васил, син на Владе; Божик, син на Арбанаш; Којо, син на Богој; Јанко, син на Којко; Којо, син на Робе. Селото имало 28 семејства, 1 неженет и 1 вдовица, во вкупно население од 145 жители.
Во 1568 г. селото е заведено со 125 жители.
Во XVIII век почнало значително преселување на населението во Слепче, кои уште претходно често се симнувале во него.
Глаголски прирок
Глаголскиот прирок содржи глагол во лична форма. Тој може да биде прост и сложен.
А) Прост глаголски прирок
а) Прост глаголски прирок е кога прирокот е претставен преку глагол кој е во сегашно време, минато определено несвршено, минато определено свршено време и кај заповедниот начин. Во овие случаи глаголот со наставките го претставуваат лицето, бројот и времето и нема дополнителни зборови (затоа се прости).
На пр.: Томе чита. (сегашно време)
Томе читаше. (минато определено несвршено време)
Томе прочита. (минато определено свршено време
) Томе читај! (заповеден начин)
б) Прост глаголски прирок претставен со сложена глаголска форма имаме кога глаголот е во: минато неопределено време (свршено и несвршено), предминато време, идно време, минато-идно, идно прекажано, можен начин и со конструкциите со има и нема
. На пр.: Ти си читал. (минато неопределено несвршено време
Ти си прочитал. (минато неопределено свршено време)
Ти беше читал. (предминато време) Ти ќе читаш. (идно време)
Ти ќе беше читал. (минато-идно)
Ти ќе беше прочитал. (идно прекажано)
Ти би читал/прочитал. (можен начин)
Ти имаш/немаш читано. (со има/нема)
Во овие примери прирокот е прост – ја содржи само глаголската форма, но самата глаголска форма е сложена која освен глаголот содржи помошен глагол сум/си/е; честичка ќе или би, и помошен глагол има/нема.